L 18/78
RO
Jurnalul Oficial al Uniunii Europene
19.1.2023
(82)
În cazul unui număr de factori de producție, costurile efective suportate de producătorii-exportatori cooperanți au reprezentat o pondere neglijabilă din costul total al materiilor prime în cursul perioadei investigației de reexaminare.
Întrucât valoarea utilizată pentru aceștia nu a avut niciun impact semnificativ asupra calculului marjei de dumping, indiferent de sursa utilizată, Comisia a decis să includă costurile respective în categoria „toate celelalte materii prime”.
Pentru a stabili o valoare nedistorsionată a tuturor celorlalte materii prime și având în vedere absența cooperării din partea producătorilor-exportatori, Comisia a utilizat datele disponibile în confor­ mitate cu articolul 18 din regulamentul de bază.
Prin urmare, pe baza datelor furnizate de solicitant, Comisia a stabilit raportul dintre toate celelalte materii prime și costul total al materiilor prime, și anume 4,48 %.
Acest procent a fost aplicat ulterior la valoarea nedistorsionată a materiilor prime pentru a se obține valoarea nedis­ torsionată a altor materii prime.
(83)
În mod normal, la aceste prețuri de import ar trebui să fie adăugate și prețurile de transport intern.
Totuși, având în vedere lipsa cooperării, precum și natura prezentei reexaminări în perspectiva expirării măsurilor, care se concentrează asupra determinării continuării dumpingului în perioada investigației de reexaminare sau a posibi­ lității de reapariție a acestuia, și nu asupra stabilirii amplorii exacte a acestuia, Comisia a decis că ajustările pentru transportul intern erau inutile.
Astfel de ajustări ar conduce doar la creșterea valorii normale și, prin urmare, a marjei de dumping.
3.4.1.2.
Forța de muncă
(84)
Pentru a stabili valoarea de referință pentru costurile forței de muncă în țara reprezentativă, Comisia a utilizat datele disponibile publicate de agenția guvernamentală braziliană „Instituto Brasileiro de Geografia e Estatística” (IBGE).
IBGE (36) publică informații detaliate privind salariile din diferite sectoare economice din Brazilia.
Comisia a utilizat statisticile disponibile pentru 2020 pentru costul mediu cu forța de muncă în industria metalurgică, siderurgică și prelucrătoare (categoria 25 conform NACE 2.0).
3.4.1.3.
Energie electrică
(85)
Pentru a stabili valoarea de referință pentru energia electrică din țara reprezentativă, Comisia a utilizat cele mai recente date disponibile privind prețurile industriale ale energiei electrice practicate de unul dintre cei mai mari furnizori de energie electrică din Brazilia, societatea EDP Brazil.
Comisia a utilizat datele privind prețurile energiei electrice industriale (37) din tranșa de consum corespunzătoare, în reali brazilieni/kWh, din cursul perioadei investigației de reexaminare.
3.4.1.4.
Gazele naturale
(86)
Prețurile gazelor naturale pentru societățile (utilizatorii industriali) din Brazilia sunt colectate și publicate de baza de date Global Petrol Prices pe site-ul său web (38).
Comisia a utilizat prețurile corespunzătoare din datele publicate care acoperă perioada investigației de reexaminare.
3.4.1.5.
Apă
(87)
Pentru a stabili valoarea de referință pentru costul apei în țara reprezentativă, Comisia a utilizat prețurile aplicabile în Brazilia practicate de societatea Sabesp (39), care este responsabilă de alimentarea cu apă, de colectarea și tratarea apelor uzate în statul Sao Paulo.
3.4.1.6.
Cheltuielile indirecte de fabricație, costurile VAG, profiturile și amortizarea
(88)
În conformitate cu articolul 2 alineatul (6a) litera (a) din regulamentul de bază, „valoarea normală construită include o sumă rezonabilă și nedistorsionată pentru cheltuielile administrative, costurile de vânzare și cele generale și pentru profituri”.
În plus, trebuie stabilită o valoare pentru cheltuielile indirecte de fabricație care să acopere costurile neincluse în factorii de producție menționați anterior.
(89)
Pentru a stabili o valoare nedistorsionată a cheltuielilor indirecte de fabricație și având în vedere absența cooperării din partea producătorilor-exportatori, Comisia a utilizat datele disponibile în conformitate cu arti­ colul 18 din regulamentul de bază.
Prin urmare, pe baza datelor furnizate de solicitant, Comisia a stabilit raportul dintre cheltuielile indirecte de producție, pe de o parte, și costurile totale de fabricație și cu forța de muncă, pe de altă parte.
Acest procent a fost aplicat ulterior la valoarea nedistorsionată a costului de fabricație pentru a obține valoarea nedistorsionat ă a cheltuielilor indirecte de fabricație, în funcție de modelul produs.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao -(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183